O kontañ hech eñvorennoù emañ ar vaouez el levr. Dedennus eo war meur a boent, ouzhpenn ma oa brezhonegerez  vat. Ganet e 1904 e Pariz, eo bet dedennet a-viskoazh, e karantez zoken, gant Breizh, hag oberiant eo bet war meur a dachenn a-hed he buhez. Reiñ a ra munudoù diwar-benn an dañsoù er chelchioù keltiek hag er gevredigezh he deus anavezet, ar Goursez… Pezh m eus kavet dedennus eo e ra he buhez evel ul liamm etre ur bern traoù m eus klevet anv anezho hep o lechiañ atav resis en amzer pe en o en-dro, da skouer : statud ar brezhoneg er skol, harlu brezhonegerien an Emsav e Pariz e-pad an eil brezel-bed,  darempredoù gant Roparz Hemon pe Jef Le Penven a anavezan evel sonaozer met ne ouien ket en doa bet dober gant an dud-se ; skol Sant Erwan a santer mat enni egin ar skolioù Diwan da zont, ha kement zo… Evel just nem bije ket graet ar memes dibaboù egeti, alies, met a-benn ar fin eo se pinvidigezh al levr, diskouez buhez unan evel meo bet, hep rakvarn. Teurel a ra sklêrijenn war istor an emsav.  A-hend-all, paneve ar vouedenn, ha daoust ma vije pinvidik ar brezoneg, neo ket gwall hoalus da lenn peogwir  neo ket frammet gwall vat ; ober a ra monedoneoù en amzer, pezh neo ket gwall fur evit unan neo ket skrivagner. Nhe doa ket bet amzer da beurlipat. Domaj eo ivez ne vije ket diskouezet kement luchskeudenn a zeskriv munut e korf al levr.  Ivona Galbrun he deus bevet an XXvet kantved en e bezh, kazimant, o lochañ eus ar gevredigezh kozh en ur dreuziñ an daou vrezel-bed. Marvet eo e 1985. Ur blanedenn espar o deus bet seurt tud ha lenn o buhezioù zo evidon kement hag heuliañ ur gentel Istor :  kelennus. Plijadur zo !